Malou Faber-Hilbert
D'Malou Faber-Hilbert, gebuer de 4. Mäerz 1955 zu Mamer, ass eng lëtzebuergesch Léierin, Molerin an Theaterschauspillerin.

D'Malou Faber-Hilbert moolt a gravéiert zanter 1985. Virdrun huet si haaptsächlech Theater gespillt. Si ass Matgrënnerin vum Théâtre ouvert Luxembourg (TOL), an huet bis 1995 a verschiddene Stécker op Lëtzebuerger Büne gestanen (De Bretzert, Don Quichotte, Candide, Don Juan, Le Malentendu, Cabaret Saint Germain...).

D'Malou Faber-Hilbert ass zanter 1997 Member vum Cercle artistique de Luxembourg (CAL), a vum Atelier Empreinte.

Kuckt och 
 Lëscht vu lëtzebuergesche Konschtschafenden

Um Spaweck 
D'Malou Faber-Hilbert op Instagram
 Websäit vun der Malou Faber-Hilbert
 D'Malou Faber-Hilbert op cal.lu

Gebuer 1955
Lëtzebuergesch Moler